ΓΡΑΠΤΗ ΕΡΩΤΗΣΗ E-1807/00

υποβολή: Marialiese Flemming (PPE-DE) προς την Επιτροπή

(8 Ιουνίου 2000)

Θέμα: Παράνομη θανάτωση φαλαινών στην Καραϊβική

Σύμφωνα με πληροφορίες της Whale and Dolphin Conservation Society (WDCS), επανεμφανίσθηκε η παράνομη φαλαινοθηρία στην Καραϊβική. Στις αρχές Μαΐου θανατώθηκε μία προστατευόμενη πτεροφάλαινα Bryde στα ανοιχτά του Αγ. Βικεντίου. Η θήρα αυτής της φάλαινας έχει απαγορευθεί από το 1986 και αποτελεί επομένως παραβίαση των διατάξεων της Διεθνούς Επιτροπής Φαλαινοθηρίας (ΙWC).

Ιδιαίτερα η Ιαπωνία εισάγει μεγάλες ποσότητες κρέατος φάλαινας από την Καραϊβική, πράγμα που ενισχύει περαιτέρω το διεθνές εμπόριο κρέατος αυτού του απειλούμενου είδους.

Είναι ενήμερη η Επιτροπή αυτού του γεγονότος;

Γνωρίζοντας καλά ότι οι δυνατότητες σε νομικό πλαίσιο είναι περιορισμένες, ερωτώ την Επιτροπή αν μπορεί να εφαρμόσει πολιτικά μέτρα κατά ενεργειών τέτοιου είδους.

Είναι διατεθειμένη η Επιτροπή να απευθυνθεί στην αρμόδια επιτροπή της ΕΕ γιαποθέσεις που εμπίπτουν στη Σύμβαση για το διεθνές εμπόριο των απειλουμένων με εξάλειψη αγρίων ειδών χλωρίδας και πανίδας (CΙΤΕS), ώστε να ασκήσουν από κοινού πίεση σε κράτη που παραβιάζουν τη συμφωνία της ΙWC;

Απάντηση του κ. Fischler εξ ονόματος της Επιτροπής

(31 Ιουλίου 2000)

Η Επιτροπή γνωρίζει ότι ορισμένες χώρες, συμπεριλαμβανομένων των χωρών της Καραϊβικής, εξακολουθούν να ασκούν κάποια μορφή φαλαινοθηρίας, συχνάπό το πρόσχημα επιστημονικών προγραμμάτων.

Η Κοινότητα δεν αποτελεί μέλος της Διεθνούς Επιτροπής Φαλαινοθηρίας (IWC) και συμμετέχει μόνον ως παρατηρητής στην εν λόγω οργάνωση. Ωστόσο, πολλά κράτη μέλη είναι συμβαλλόμενα μέρη της IWC. Όπως έχει ήδη πληροφορηθεί το Αξιότιμο Μέλος του Κοινοβουλίου, είναι ευρέως γνωστό ότιφίσταται διάσταση απόψεων μεταξύ των κρατών μελών σχετικά με το θέμα της φαλαινοθηρίας. Συνεπώς, η Κοινότητα δεν διαθέτει συνολική πολιτική όσον αφορά τη φαλαινοθηρία, γεγονός που εκφράζει την κατάσταση που επικρατεί στο εσωτερικό των κρατών μελών. Ωστόσο, η Κοινότητα διαθέτει νομοθεσία που άπτεται έμμεσα της φαλαινοθηρίας.

Μέρος της κοινοτικής νομοθεσίας είναι ο κανονισμός (ΕΚ) αριθ.338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1), με τον οποίο τίθεται σε εφαρμογή η σύμβαση για το διεθνές εμπόριο απειλουμένων ειδών της άγριας πανίδας και χλωρίδας (CITES), όπως αυτή τροποποιήθηκε. Η νομοθεσία αυτή απαγορεύει στους αλιείς της Κοινότητας το κυνήγι της φάλαινας στην ανοικτή θάλασσα καθώς και την εκφόρτωση των αλιευμάτων στην Κοινότητα ή σε άλλο συμβαλλόμενο κράτος.

Μία άλλη σχετική νομοθεσία είναι η Οδηγία 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών οικοτόπων και της άγριας πανίδας και χλωρίδας(2). Η νομοθεσία αυτήποχρεώνει όλα τα κράτη μέλη να λάβουν τα αναγκαία μέτρα για τη θέσπιση συστήματος αυστηρής προστασίας όλων των ειδών κητωδών.

Η Κοινότητα δενποστηρίζει καμία μορφή φαλαινοθηρίας στην ανοικτή θάλασσα, ούτε θα δεχθεί το εμπόριο αυτών των ειδών. Με την ιδιότητα του παρατηρητή στην IWC, η Κοινότηταποστηρίζει πλήρως διάφορα μορατόριουμ που προτείνονται στο πλαίσιο της IWC. Ωστόσο, στο παρόν στάδιο και λαμβάνονταςπόψη την ιδιότητά της όσον αφορά την IWC, η Επιτροπή δεν είναι σε θέση να λάβει πολιτικά μέτρα κατά των δραστηριοτήτων που ανέφερε το Αξιότιμο Μέλος του Κοινοβουλίου. Παρ’ όλα αυτά η Επιτροπή συνιστά, αν θεωρείται σκόπιμο, να ενημερωθούν σχετικά τα ένδεκα μέλη της IWC προκειμένου να τεθεί το συγκεκριμένο θέμα σε συζήτηση και να εξετασθεί περαιτέρω.

(1) ΕΕ L 61 της 3.3.1997.

(2) ΕΕ L 206 της 22.7.1992.